Գիտական ու տեխնոլոգիական նոր ձեռքբերումների ներմուծումը համալսարանական կրթության և հետազոտության ոլորտ մեր հիմնական խնդիրներից է։ ԵՊՀ-ն այսօր ունի ինտերնետային պորտալ ՝ շուրջ 60 կայքերով։ Ավտոմատացվել է համալսարանական կրթական գործընթացը․ գնահատման գործընթացն իրականացվում է ավտոմատ ծրագրային ապահովմամբ։ Համալսարանում գործում են հեռաուսուցման լաբորատորիաներ․ ԵՊՀ հայագիտական հետազոտությունների ինստիտուտի հեռաուսուցման ծրագրերի շահառուներն են Սփյուռքի մեր հայրենակիցները, իսկ սոցիոլոգիայի ֆակուլտետի <Սոցիալական աշխատանք > հեռաուսուցման ծրագիրը դասավանդվում է ոչ միայն ՀՀ մարզերում, այլև արտերկրում։ Հեռաուսուցման հաջող ծրագրեր են իրականացվում Կոնեկտիկուտի և Արիզոնայի համալսարանների հետ։